《句》
元代·吴师道

三月云愁百里阴，太湖浪激三州白。浙江亭远乱帆飞，西兴渡州千花湿。

千年绝艺洪谷子，身在太行秋色里。万里云飞木落时，遥写栏干半空起。

小槽新压真珠滴，擎向碧桃花下吸。惟馀赤日并光辉，未许妖姬比颜色。

长天孤鸟没，落日大江深。水夹徐邳去，河兼汴泗来。

一扫苛秦法，重恢大汉风。飞云浮画栋，旭日丽高牙。

悬空飞万瀑，拔地立千峰。落花萦剑佩，高柳映帆樯。

作者简介：吴师道(1283—1344)，字正传，婺州兰溪县城隆礼坊人。生于元世祖至元二十年，卒年惠宗至正四年，年六十二岁。聪敏善记诵，诗文清丽。19岁诵宋儒真德秀遗书，乃致力理学研究，竭力排斥其他学说。元至治元年(1321)登进士第。授高邮县丞，主持兴筑漕渠以通运。因为官清正，被荐任国子助教，延祐间，为国子博士，六馆诸生皆以为得师。后再迁奉议大夫。以礼部郎中致仕，终于家。生平以道学自任，晚年益精于学，剖析精严。